  Анжелика Тихонова корреспондент Калыкез огъяросси гожъян-чотанэ Госуслуги портал пыр 14-тӥ шуркынмонозь пыриськыны луоз. Ужрадэ тросгес адями кышкыттэмлыко амалэн пыриськыны мед быгатоз шуыса, сыӵе кичӧлтонэн потӥз Росстат,  ивортӥз калыкез гожъян-чотанлэн медиаофисэз ивортӥз. Росси кивалтэтлэн тӧроезлэн нырысетӥ воштӥсез Андрей Белоусов дорын ортчем кенешонэ люкаськемъёс ӵектонлы дурбасьтӥзы. Азьвыл онлайн амалэн гожъян-чотанэз 8-тӥ шуркынмонэ йылпумъяны чакламын вал, нош 14-тӥ шуркынмонозь преписчикъёс пыр гожъяны.  Та дыре Россиын котькуд ньылетӥез адями Госуслуги пыр гожтӥське. Туннэ нуналлы 63 процентэз кунын улӥсьёс ужрадэ пыриськизы ни, со пӧлысь 20 миллион котырез – вотэсысь портал пыр. Удмуртиын нуналлы быдэ 10 сюрслэсь трос адями Госуслуги пыр калыкез гожъян-чотанэ пыриське. Тодэ вайытом, калыкез гожъян-чотанэ пыриськисьёслы 33 юанъёслы валэктон сётыны кулэ. Туэ калыкез лыдъян-гожтон дыръя кык но солэсь трос анай кылэз но одӥг но солэсь трос йӧслыкез пусйыны луэ. Тегъёс: Мерлык Удмуртия Россия лыдъян-гожъян удмуртъёс  